《越王台》
明代·麦秀岐

黄屋何年易故宫，荒台登眺起悲风。函关鹿走秦封割，沛水龙悲汉使通。

城市万家烟树合，江山千载霸图空。松杉不解沧桑事，依旧寒原自郁葱。

作者简介：麦秀岐，字德徵。南海人。明神宗万历四年（一五七六）举人。任江西万年知县，有善政。寻迁任云南巨津州知州，辞不就。有《澹远堂稿》。清温汝能《粤东诗海》卷三七有传。